મળતી માહિતી મુજબ સોમવારે રાતે સાબરમતી નવી જેલમાં પાકા કામના કેદી અને વોચમેન એવા ઋષિક રતનલાલ શર્માને બેરેક નંબર 2/2ના ટોઇલેટમાં કાચા કામના કેદી પંકજ ઉર્ફે પકો બાબુજી ઠાકોર મોબાઈલ ફોન પર વાતચીત કરતા જણાઈ આવ્યો હતો.જેથી તાત્કાલિક તેઓએ જેલના નાઈટ અમલદાર પુનાભાઈ ડામોરને જાણ કરતાં તેઓ દોડી આવ્યા હતા. પંકજ પાસેથી એક સાદો મોબાઈલ ફોન, બેટરી અને સિમકાર્ડ મળી આવ્યાં હતાં. સાબરમતી સેન્ટ્રલ જેલમાં અત્યાધુનિક એવા 4G જામર લગાડવામાં આવ્યા છે છતાં જેલમાં મોબાઇલ ફોનથી વાતો કઈ રીતે થાય છે તેના પર અનેક સવાલ ઊભા થયા છે.